

**V I L J A N D I L I N N**

**LINNAVOLIKOGU**

**SEENIORITE NÕUKOJA**

**KOOSOLEKU PROTOKOLL**

Viljandi raekoda 19. jaanuar 2024 nr 1-16/24/1-11

Algus kell 12.00, lõpp kell 14.00

**Koosolekut juhatas:** Priit Kaup

**Protokollis:** Lea Saareoks

**Võtsid osa liikmed:** Agu Lall, Jaak Värnik, Rein Kikas, Itta Arak, Mare Mihkelson, Uno Lüüs, Ene Juurik, Valli Veigel, Malle Vaheoja, Lea Saareoks, Priit Kaup, Erika Kiviloo, Hillar Saar

**Puudusid:** Ako Luts, Ella Ruus, Ruth Sepp, Urmas Suik

**Koosolekul viibisid:** Kaupo Kase, Helmen Kütt, Madis Timpson, Anu Välis

**PÄEVAKORD:**

1. Ühistranspordi sõidupileti, päevapileti ja perioodipileti hinna kehtestamine (2024/225)
2. Ajutise komisjoni moodustamine (2024/208-1)
3. Viljandi linna 2024.aasta eelarve II lugemine (2024/214-1) ja muudatusettepanekud
4. Viljandi linna 2023.aasta aastapreemia (2024/229)
5. Viljandi linna elutöö preemia (2024/230)

**PÄEVAKORRAPUNKT NR 1**

**Ühistranspordi sõidupileti, päevapileti ja perioodipileti hinna kehtestamine (2024/225)**

**KUULATI:**

Kaupo Kase andis põhjaliku ülevaate ühistranspordis kasutatavate sõidupiletite kasutamisest. Isikustada saab kehtivat sõidupiletit paljudes kohtades, nagu Raamatukogus, Selveri infoletis ja mujal. Bussiliinis nr 7 hakkavad kehtima samad tingimused nagu liin nr 6-s ja see kord hakkab kehtima pärast 25.01 toimunud volikogu istungit. Sõidupileti saab osta ka bussijuhi käest, maksumusega 2.00 eurot, kuid internetist 1.50 euro eest.

Helmen Kütt tänas Kaupo Kaset väga hea koostöö eest. Nõukoja liikmed esitasid palju küsimusi, millele said ka ammendavad vastused.

**OTSUSTATI:**

Toetada eelnõud „Ühistranspordi sõidupileti, päevapileti ja perioodipileti hinna kehtestamine (2024/225)“.

**PÄEVAKORRAPUNKT NR 2**

**Ajutise komisjoni moodustamine (2024/208-1)**

**KUULATI:**

Helmen Kütt andis ülevaate olukorrast. Isamaa fraktsioon algatas mõtte ajutise komisjoni moodustamise vajalikkusest. Hoolekandekeskuses oli probleeme. Tänaseks on seal uus juhataja, kes on olnud tööl üks kuu. Helmen Kütt kiitis Tonio Tamra head tööd selles valdkonnas.

Kohale kutsutud Hoolekandekeskuse uus juhataja Anu Välis tutvustas ennast ja andis ülevaate momendi olukorrast. Ta ütles, et töökorraldus on poole peal. Alates veebruarist toimuvad muudatused, millest rääkis väga põhjalikult. Tänaseks on olemas majas lift. Ränki rikkumisi ta eelnevas töös ei näinud. See oli halb juhuste kokkulangemine. Pigem olid inimeste vahelised probleemid, mitte tööalased.

**OTSUSTATI:**

Võtta teadmiseks „Ajutise komisjoni moodustamine (2024/208-1)“.

**PÄEVAKORRAPIUNKT NR 3**

**Viljandi linna 2024.aasta eelarve II lugemine (2024/214-1) muudatusettepanekud**

**KUULATI:**

Madis Timpson andis ülevaate 2024.aasta eelarve muudatusettepanekutest. Maksude laekumist on raske ette prognoosida. Linn toetab käesoleval aastal üleriigilist Kristliku laulupeo korraldamist Viljandis.

**OTSUSTATI:**

Toetada eelnõu „Viljandi linna 2024.aasta eelarve II lugemine (2024/214-1)“.

**PÄEVAKORRAPUNKT NR 4**

**Viljandi linna 2023.aasta aastapreemia (2024/229)**

**KUULATI:**

Priit Kaup tutvustas kandidaate. Toimus hääletamine. Kõige enam 42 häält sai Viljandi Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka

**OTSUSTATI:**

Esitada Viljandi linna 2023.aasta aastapreemia (2024/229) saaja kandidaadiks Viljandi Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka.

**PÄEVAKORRAPUNKT NR 5**

**Viljandi linna elutöö preemia (2024/230)**

**KUULATI:**

Priit Kaup tutvustas kanditaate. Toimus hääletamine. Kõige enam 21 häält sai Mai Palo.

**OTSUSTATI:**

Esitada elutöö preemia saaja kandidaadiks Mai Palo.

Priit Kaup Lea Saareoks

koosoleku juhataja koosoleku protokollija

(digiallkirjastatud) (digiallkirjastatud)